
KĖDAINIŲ RAJONO SAVIVALDYBĖS TARYBA
	
SPRENDIMAS
DĖL KĖDAINIŲ RAJONO SAVIVALDYBĖS TARYBOS 2013 M. VASARIO 22 D. SPRENDIMO NR. TS-30 „DĖL RAŠYTINIŲ LEIDIMŲ LAIDOTI KĖDAINIŲ RAJONO SAVIVALDYBĖS VIEŠOSIOSE KAPINĖSE IŠDAVIMO TVARKOS APRAŠO, LAIDOJIMO IR KAPINIŲ LANKYMO KĖDAINIŲ RAJONO SAVIVALDYBĖS VIEŠOSIOSE KAPINĖSE TVARKOS APRAŠO, TOLESNIO LAIDOJIMO KĖDAINIŲ RAJONO SAVIVALDYBĖJE ESANČIOSE PRIPAŽINTOSE NEPRIŽIŪRIMOSE KAPAVIETĖSE TVARKOS IR SĄLYGŲ APRAŠO TVIRTINIMO“ PAKEITIMO

2022 m. gruodžio 16 d. Nr. TS-337
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
Pakeisti Kėdainių rajono savivaldybės tarybos 2013 m. vasario 22 d. sprendimą Nr. TS-30 „Dėl Rašytinių leidimų laidoti Kėdainių rajono savivaldybės viešosiose kapinėse išdavimo tvarkos aprašo, Laidojimo ir kapinių lankymo Kėdainių rajono savivaldybės viešosiose kapinėse tvarkos aprašo, Tolesnio laidojimo Kėdainių rajono savivaldybėje esančiose pripažintose neprižiūrimose kapavietėse tvarkos ir sąlygų aprašo tvirtinimo“:
1. [bookmark: _Hlk493086028]Pakeisti nurodytu sprendimu patvirtintą Rašytinių leidimų laidoti Kėdainių rajono savivaldybės viešosiose kapinėse išdavimo tvarkos aprašą:
[bookmark: _Hlk493252713]1.1. pakeisti 2 punktą ir jį išdėstyti taip:
	„2. Leidimas laidoti esamoje (turimoje) kapavietėje išduodamas laidojančiam asmeniui (asmens, pareiškusio valią dėl savo palaikų laidojimo formos (palaikus palaidoti, palaikus kremuoti ir t. t.), paskirtam šiai valiai įvykdyti asmeniui arba, jeigu toks asmuo nepaskirtas, o valia pareikšta testamente, − testamentą vykdančiajam asmeniui, arba mirusiojo sutuoktiniam, partneriui, pilnamečiams vaikams (įvaikiams), tėvams (įtėviams), o jei jų nėra, − kitiems artimiesiems giminaičiams ir kitiems veiksniems asmenims, organizuojantiems palaikų laidojimą)“.
1.2. pakeisti 3 punktą ir jį išdėstyti taip:
„3. Kapinėse kapavietės ir savivaldybės lėšomis įrengtos kolumbariumo nišos skiriamos neatlygintinai“.
2. Pakeisti nurodytu sprendimu patvirtintą Laidojimo ir kapinių lankymo Kėdainių rajono savivaldybės viešosiose kapinėse tvarkos aprašą:
2.1. Pakeisti 1 punktą ir jį išdėstyti taip:
„1. Kapinės priskiriamos  neveikiančioms, riboto laidojimo arba veikiančioms, išskyrus naujas kapines, kurios  priskiriamos veikiančioms (ir tai nurodoma jų steigimo dokumentuose), Kėdainių rajono savivaldybės tarybos sprendimu, suderinus su Kultūros paveldo departamento prie Kultūros ministerijos  teritoriniu padaliniu ir Nacionaliniu visuomenės sveikatos centru prie Sveikatos apsaugos ministerijos.  Pagal Lietuvos Respublikos Vyriausybės nustatytus reikalavimus sudarytas ir savivaldybės tarybos patvirtintas visų savivaldybės teritorijoje esančių veikiančių, riboto laidojimo ir neveikiančių kapinių sąrašas skelbiamas savivaldybės interneto svetainėje. Šis sąrašas atnaujinamas ir tvirtinamas ne rečiau kaip kartą per metus.“
2.2. Pakeisti 7 punktą ir jį išdėstyti taip:
„7. Sprendimą dėl kapavietės (kapo) identifikavimo per 20 darbo dienų nuo prašymo pateikimo priima savivaldybės vykdomosios institucijos sudaryta komisija pagal pateiktą medžiagą ir apžiūrėjusi kapavietę (kapą). Šiuo atveju palaidoto asmens tapatybei nustatyti ekshumacija (palaidotų ar užkastų žmogaus palaikų, taip pat kremuotų palaikų, esančių urnoje (kapsulėje), atkasimas ir iškėlimas iš kapo, laidojimo rūsio, kolumbariumo nišos ar kitos žmogaus palaikų palaidojimo ar užkasimo vietos) ir biologiniai-medicininiai tyrimai neatliekami. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu. Savivaldybės vykdomosios institucijos sudarytos komisijos veikla organizuojama pagal administracijos direktoriaus patvirtintus nuostatus. Komisijai visą turimą medžiagą  pateikia Kėdainių rajono savivaldybės administracijos seniūnija, kurios teritorijoje yra kapinės“;
2.3. Pakeisti 13 punktą ir jį išdėstyti taip:
„13. Veikiančiose kapinėse naujos kapavietės skiriamos eilės tvarka. Kiekvienas mirusysis laidojamas atskirame kape. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai. Pakartotinai laidoti tame pačiame kape galima ne anksčiau kaip po 25 metų. Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima“;
2.4. Pakeisti 18 punktą ir jį išdėstyti taip:
	„18. Palaidotus žmogaus palaikus, suderinus su Kėdainių rajono savivaldybės administracijos seniūnija, galima ekshumuoti nesibaigus kapo ramybės laikotarpiui, kai yra palaidoto žmogaus sutuoktinio, partnerio arba pilnamečių vaikų (įvaikių), tėvų (įtėvių), jeigu jų nėra, – artimų giminaičių prašymas, jeigu jų nėra, kai siekiama išsaugoti istorinę atmintį ar atlikti tyrimus, – Kultūros ministerijos įgaliotos institucijos ar Lietuvos gyventojų genocido ir rezistencijos tyrimo centro prašymu ir turint Sveikatos apsaugos ministerijos nustatyta tvarka išduotą leidimą ekshumuoti žmogaus palaikus kapinėse. Jeigu kapinėse palaidoti žmogaus palaikai ekshumuojami pagal ikiteisminio tyrimo teisėjo priimtą nutartį, prokuroras prieš ekshumavimą apie tai informuoja Sveikatos apsaugos ministerijos įgaliotą instituciją. Ši institucija, įvertinusi aplinkybes, per 3 darbo dienas nurodo, kokias apsisaugojimo priemones turi naudoti asmenys, dalyvausiantys ekshumuojant ir pervežant ekshumuotus žmogaus palaikus. Ekshumavimo išlaidas apmoka pareiškėjas. Leidimo ekshumuoti žmogaus palaikus kapinėse nereikia atkasant palaidotas urnas, perkeliant urnas iš vienos kolumbariumo nišos į kitą ir perkeliant laidojimo rūsyje palaidotus žmogaus palaikus, išskyrus atvejus, kai atidaromas karstas“;
2.5.  Papildyti 181 punktu:
	„181. Kėdainių rajono savivaldybės administracijos seniūnijos atstovas ekshumuojant žmogaus palaikus užtikrina, kad palaikų ekshumavimo metu nebūtų sutrikdyta viešoji tvarka ir būtų išvengta galimos infekcijos išplitimo“;
2.6. Pakeisti 23.1 punktą ir jį išdėstyti taip:
„23.1. asmens, kurio palaikai palaidoti kapinėse, vardą, pavardę, gimimo datą, mirties vietą ir datą, asmens kodą,  medicininio mirties liudijimo išdavimo datą ir numerį, o jeigu palaidotas (palaidoti) žmogaus vaisius (vaisiai) iki 22-os  nėštumo savaitės, – moters, kurios vaisius (vaisiai) buvo kremuotas (kremuoti) arba nekremuotas (nekremuoti), vardą ir pavardę, gimimo datą, medicinos dokumentų išrašo datą;“ 
2.7. Pakeisti 23.6 punktą ir jį išdėstyti taip:
„23.6. laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardą, pavardę, nuolatinės gyvenamosios vietos adresą, telefono ryšio numerį ir elektroninį paštą, jeigu jį turi; juridinio  asmens pavadinimą, teisinę formą, kodą, buveinę, telefono numerį ir elektroninį paštą;“

